Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: szóló 31/1996. (VI. 19.) IKM rendelet tartalmazza.
Paragraph Index: 377

2. A mester tevékenységi területe és feladatköre A mester tevékenysége kiterjed: — a szakmai kultúra hagyományainak ápolására, továbbvitelére, — a korszerű ismeretek divatirányzatok figyelemmel kísérésére, elsajátítására, továbbadására, a szakmai utánpótlás biztosítására, — a termelés feltételeinek optimalizálására a gyártási fő- és mellékfolyamatok összehangolására, — a termelés személyi és tárgyi feltételeinek megteremtésére, — a vállalkozás eredményessége érdekében a gazdálkodási, termelési, fejlesztési, szervezési, gyártási, minőségellenőrzési, értékesítési, biztonságtechnikai, munka- és környezetvédelmi feladatok ellátására. Főbb feladatkörei: — a vállalkozás arculatának kialakítása, — főbb üzleti stratégia, taktika meghatározása, — az eredményes gazdálkodás biztosítása, — a piaci kereslet-kínálati arányok felmérése, — folyamatos minőségbiztosítás, — folyamatos szakmai továbbképzés, — a korszerű termelés technológiai színvonalának biztosítása. III. Szakmai követelmények

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes